**Villanyszerelő**

**OKJ szám: 34 522 04**

Engedélyszám: E-001290/2015/A045

**A képzésbe való belépés feltételei:**

* Iskolai előképzettség: alapfokú iskolai végzettség, vagy iskolai előképzettség hiányában a képzés megkezdhető a 27/2012. (VIII. 27.) NGM rendelet 3. számú mellékletében az Elektrotechnika-elektronika szakmacsoportra meghatározott kompetenciák birtokában
* Egészségügyi alkalmassági vizsgálat: szükséges

**A szakképesítés munkaterületének rövid leírása:**

* Az épület villamos berendezés kialakítás keretében fogyasztásmérő helyet alakít ki, elosztó berendezést, erősáramú- és épületinformatikai vezetékhálózatot, világítási berendezést és készüléket, villámhárító berendezést, fotovoltaikus berendezést szerel, épület villamos berendezést, készüléket javít, karbantart, kezelését betanítja. Az ipari villamos berendezés szerelése során kapcsoló berendezést, elosztó berendezést köt be, szerel, ipari energia elosztó vezeték- és kiskábel hálózatot épít, szerel, vezérlő- és szabályozókészüléket, berendezést szerel, ipari villamos berendezést, készüléket javít, karbantart, kezelését betanítja. A villamos gép és berendezés szerelése során egyen- és váltakozó áramú forgógépet, transzformátort telepít, működtet, villamos gépet üzemeltet, karbantart, készüléket javít, karbantart, kezelését betanítja. A villamos csatlakozó berendezés szerelése során szabadvezetéki oszlopot, tartószerkezetet és csatlakozó szabadvezetéket létesít, szerel, kisfeszültségű kábelt fektet, munkája során villamos ellenőrző méréseket, vizsgálatokat és beállításokat végez a megfelelő eszközök alkalmazásával. Munkáját műszaki dokumentáció alapján, a szakmai szabályok és követelmények figyelembevételével végzi, munkájáról dokumentációt készít

**Az oktatott modulok:**

|  |  |
| --- | --- |
| 10007-12 | Informatikai és műszaki alapok |
| 10023-12 | Épületvillamossági szerelés |
| 10024-12 | Villamos gépek és ipari elosztó berendezések szerelése |
| 11497-12 | Foglalkoztatás I. |
| 11499-12 | Foglalkoztatás II. |
| 11500-12 | Munkahelyi egészség és biztonság |

**Felnőttképzést kiegészítő tevékenységek:**

* Képzés hatékonyágának növelése (16 óra, 8 óra/nap, a képzés elején)
* Munkavállalás elősegítése (24 óra, 6 óra/nap, a képzés végén)

**A vizsgára bocsátás feltétele:** valamennyi modulból modulzáró vizsga eredményes letétele.

**A képzés óraszáma:** 288 óra elmélet + 672 óra gyakorlat + 40 óra felnőttképzést kiegészítő tevékenység, összesen 1000 óra.

**A képzés intenzitása:** 6 óra/nap, amely indokolt esetben napi 8 órára növelhető.

**A képzés időtartama:** a fenti intenzitás mellett6-8 hónap.

**A megengedett hiányzás mértéke**: max. 20%.

**Maximális csoportlétszám**: 30 fő.

**Szakképesítés megszerzését igazoló dokumentum:** OKJ bizonyítvány, Villanyszerelő szakképesítés

**OKJ vizsgatevékenységek:** központi írásbeli, gyakorlati, szóbeli.